61963J0070
ΑΠΌΦΑΣΗ ΤΟΥ ΔΙΚΑΣΤΗΡΙΟΥ (δεύτερο τμήμα)
της 7ης Ιουλίου 1964 (
*1
)
Αντικείμενο της υποθέσεως:
Προσφυγή ακυρώσεως εν μέρει και μεταρρυθμίσεως της αποφάσεως του Δικαστηρίου, της 14ης Μαρτίου 1963, η οποία κοινοποιήθηκε στις 2 Απριλίου 1963, στο μέτρο που η εν λόγω απόφαση κατατάσσει τον προσφεύγοντα σε κλιμάκιο μη σύμφωνο προς τις διατάξεις που αφορούν την ανακατάταξη των υπαλλήλων που υπάγονται στον Κανονισμό Υπηρεσιακής Καταστάσεως του Προσωπικού ΕΚΑΧ.
Επικουρικά: προσφυγή ακυρώσεως της ατομικής αποφάσεως του Δικαστηρίου, της 17ης Ιουλίου 1956, κατά το ότι η εν λόγω απόφαση στηρίζεται στο άρθρο 2, β, του γενικού κανονισμού της ΕΚΑΧ, το οποίο πρέπει να κηρυχθεί προηγουμένως ανεφάρμοστο λόγω παραβιάσεως του άρθρου 24 του παλαιού Κανονισμού Υπηρεσιακής Καταστάσεως της ΕΚΑΧ και, κατά συνέπεια, ο εκ νέου καθορισμός ab initio της σταδιοδρομίας του προσφεύγοντος, ο οποίος περιλαμβάνει τη διαπίστωση ότι, στις 31 Δεκεμβρίου 1961, ο προσφεύγων είχε τον βαθμό Α 3, κλιμάκιο 6, με αρχαιότητα 15 μήνες, σύμφωνα με την κλίμακα της ΕΚΑΧ, στον γλωσσικό κλάδο, και η μεταφορά, αναδρομικά από 1ης Ιανουαρίου 1962, στον βαθμό L/A 3, κλιμάκιο 7, της κλίμακας του αναθεωρημένου Κανονισμού Υπηρεσιακής Καταστάσεως, με αρχαιότητα 15 μήνες καθώς και όλες οι οικονομικές συνέπειες που προκύπτουν από αυτό, συμπεριλαμβανόμενης της καταβολής των αποδοχών από 1ης Ιανουαρίου 1962.
Διατακτικό της αποφάσεως:
ΤΟ ΔΙΚΑΣΤΗΡΙΟ
1)
Ακυρώνει την απόφαση του καθού κοινοτικού οργάνου, της 14ης Μαρτίου 1963, κατά το ότι καθορίζει το κλιμάκιο στο οποίο πρέπει να καταταγεί ο προσφεύγων από 1ης Ιανουαρίου 1962.
2)
Αποφασίζει ότι ο προσφεύγων πρέπει να καταταγεί στον βαθμό L/A 3, κλιμάκιο 7, αναδρομικά από 1ης Ιανουαρίου 1962 και με όλες τις οικονομικές συνέπειες που προκύπτουν από αυτό και καταβολή των καθυστερημένων αποδοχών του από 1ης Ιανουαρίου 1962.
Πρόταση του γενικού εισαγγελέα:
Πρότεινε να γίνει δεκτό το κύριο αίτημα της προσφυγής και να απορριφθούν τα λοιπά αιτήματα.
(
*1
)	Γλώσσα διαδικασίας: η γαλλική.